ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660054955 

ขอให้แก้ไขปัญหาฝุ่นละอองฟุ้งกระจายจากเครื่องผสมคอนกรีต (แพล้นปูน) ในพื้นที่ซอยสถานเอกอัครราชทูตสาธารณรัฐประชาธิปไตยประชาชนลาว แขวงวังทองหลาง เขตวังทองหลาง กรุงเทพมหานคร จุดสังเกตเข้ามาภายในซอยสถานทูตลาว ระยะทางประมาณ 500 เมตร จนเกือบจะถึงท้ายซอยเครื่องผสมคอนกรีต (แพล้นปูน) จะตั้งอยู่ด้านซ้ายมือ เนื่องจากผู้ร้องแจ้งว่าประสบปัญหาฝุ่นละอองจากแพล้นปูนซีเมนต์ฟุ้งกระจายในอากาศ กระจายทั่วพื้นที่ ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก เนื่องจากบริเวณดังกล่าวรายล้อมไปด้วยที่พักอาศัย อพาร์ทเม้นท์ คอนโดมิเนียม หมู่บ้าน และชุมชน เบื้องต้นผู้ร้องเคยแจ้งเรื่องร้องเรียนไปยังสำนักงานเขตวังทองหลางแล้ว เจ้าหน้าที่ลงพื้นที่ตรวจสอบแล้ว แต่ยังไม่ได้รับการแก้ไขปัญหา ประสบปัญหามาประมาณ 1 สัปดาห์ ซึ่งผู้ร้องแจ้งว่าก่อนหน้านี้เคยมีการร้องเรียนในเรื่องปัญหาฝุ่นละอองมาแล้วและแพล้นปูนดังกล่าวได้ปิดตัวลงไปแล้ว ต่อมามีเจ้าใหม่มาเช่าประกอบกิจการต่อ ผู้ร้องและประชาชนในพื้นที่จึงกลับมาประสบปัญหาเดือดร้อนเช่นเดิม จึงประสงค์ให้หน่วยงานที่เกี่ยวข้องแก้ไขปัญหา เพื่อบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata